2022 m.
Visi nori žinoti, kas iš tiesų yra Ilonas Maskas.
Tai gali padėti atskleisti jo šeimos istorija.
Nors jis dažnai pastebimas su motina Mei, tėvo šalia niekada nematyti.
Jis liko Pietų Afrikoje.
Tinka vagystėms.
Juo galima sulaužyti spyną.
Aš Erolas Grehemas Maskas. Esu Ilono tėvas.
Šį automobilį reikėjo ilgai taisyti.
Reikia nupurkšti medieną ir leisti išdžiūti.
Palaukti, kol išdžius.
Mano santykiai su Ilonu man primena
mano paties santykius su tėvu.
Bendraujame laiškais, ilgai su juo nesikalbėjau.
2017 m. Ilonas davė interviu žurnalui "Rolling Stone".
Apie savo tėvą jis pasakė: "Kad ir ką niekšingo pagalvotumėte,
jis bus tai padaręs."
Turi būti šiek tiek kvaištelėjęs.
Kai gauja įsilaužė į Erolo namus, tris įsibrovėlius jis nužudė.
Jis buvo kaltinamas žmogžudyste, bet bausmės išvengė.
Su dukra buvome užpulti gaujos.
Jie 52 kartus šovė į mane, o aš dukart šoviau į juos.
Nuo vieno mano šūvio mirė du žmonės.
Antruoju šūviu pataikiau į kirkšnį. Asmuo mirė.
Man pareiškė kaltinimus. Per apklausą paklausė, kodėl buvau
toks žiaurus. Mane tai supykdė.
Teisme pasakiau:
"Šoviau tik dukart, o jie šovė 52 kartus."
Visiška kvailystė...
"Ar negalėjau naudoti mažiau smurto?" Nežinau...
Tai siaubinga, aš tuo nesididžiuoju.
Aš to nesitikėjau ir neprašiau. Bet taip nutiko.
Tarnavau kariuomenėje Pietų Afrikoje.
Patarčiau su tokiais kaip aš nejuokauti.
Ilonas Maskas – turtingiausias žmogus, o net neturi namo.
Jis šiek tiek kitoks nei visi.
Jis žvelgia plačiai ir nebijo rizikuoti.
Jis gali priversti žlugti arba klestėti pasaulio rinkas.
Ilono Masko žinutė tviteryje sukėlė chaosą.
Keistuolis sutrikdė pasitikėjimą.
Jis kuria lustą, kurį bus galima įstatyti į smegenis.
-Taip. -Lustą su daug mažų laidų.
Jis stato raketas, kuriomis į Marsą galėtų nuskristi 100 žmonių.
Jo galia ir turtai toliau auga.
Niekas kitas nedaro daugiau, kad pakeistų pasaulį.
-Prieik! -Kodėl nori mane pakalbinti?
Nes tu įžymybė, vyruti.
ILONO MASKO ISTORIJA
Jis padarė tai, ko negali kitos šalys. Tai įspūdinga.
-Jūs jo mama ir užtarėja. -Taip.
BUVUSIOS ŽMONOS. ŠEIMA. DRAUGAI. PRIEŠAI
Jis labai pavojingas. Visiškai neatsakingas.
Nėra smagu būti manimi. Pats nenorėčiau būti savo vietoje.
AR REIKIA AUKŠTINTI JO PASIEKIMUS?
Keista viską atiduoti privačiai įmonei,
bet turbūt aš senamadiškas.
AR REIKIA BIJOTI JO GALIOS?
-Nepastovus, nerūpestingas. -Aš tiesiog toks esu.
TRAMPO BOKŠTAS
2016 m.
2016 m. buvo išrinktas naujas prezidentas.
Dabar Ilonui teks dirbti su nauja valdžia,
kad galėtų vykdyti milijardines "SpaceX" sutartis.
Aš Safra Kec, vadovauju "Oracle".
Man didelė garbė čia būti.
-Džefas Byzosas, Amazon.com. Džiaugiuosi suteikta galimybe.
Tai galėtų būti tikra inovacija.
Ilonas Maskas, "SpaceX" ir "Tesla" vadovas.
Kuriame raketas, automobilius ir saulės energija varomus dalykus.
Nekantrauju išplėsti gamybą JAV.
Noriu visiems padėkoti. Susirinko nuostabi grupė žmonių.
Pridursiu, jog esu čia tam, kad jums padėčiau.
Pasaulyje nėra tokių kaip jūs.
Tokių kaip esantys šiame kabinete.
Ilonai, į šoną!
Ilonas Maskas tampa vis žinomesnis.
Tviteryje jį stebi milijonai žmonių.
Jis plečia savo verslo imperiją,
kuriai lemta pakeisti mūsų ateitį.
Iki šiol naujas Ilono Masko projektas buvo griežtai slepiamas.
Jo tikslas – išspręsti nuolatinių eismo spūsčių problemą.
Jei nepabandysime ko nors naujo,
eismo pragare būsime iki gyvenimo galo.
Jis nori prasibrauti į jūsų smegenis.
Neuromokslo startuolis "Neuralink"
siekia implantuoti lustus į žmogaus smegenis ir taip kovoti su ligomis.
Bandymas sujungti žmogų su mašina jam nepakenkiant.
Kad nugalėtum mašiną, turi su ja susijungti.
Labai tikėtina.
Tačiau vienas didžiausių jo užmojų yra pastatyti didelę gamyklą
vidury Nevados dykumos.
Čia bus gaminami automobiliai "Tesla"
su ličio jonų baterijomis.
Jis turi įtikinti 20 tūkst. žmonių
ateiti dirbti į bendrovę vidury dykumos.
Pastačius gamyklą tikimasi išspręsti rinkos problemą ir užtikrinti
pakankamą kiekį ličio jonų baterijų.
Tai išgyvenimo mechanizmas.
Jis paskelbė pasauliui,
kad pastatysime didžiausią baterijų gamyklą,
nes jei mūsų prognozė išsipildys,
visų dabar gaminamų baterijų neužteks.
Galiausiai visi automobiliai bus elektriniai.
Vadovaus tokios bendrovės
kaip "Tesla" ir tokie asmenys kaip Ilonas Maskas.
Tokių žmonių turi būti daugiau,
nes jie vienintelė mūsų planetos viltis.
Sveiki atvykę į gigafabriko atidarymą.
Tikiuosi, gerai leidžiate laiką.
Myliu tave, Ilonai!
Tu mano didvyris!
Noriu, kad šįvakar pasilinksmintumėte.
Kai dirbi "Tesla", turi ne tik būti įkvėptas atlikti
kasdienį darbą, bet ir tiksliai žinoti,
kodėl tai darai. Misija tikintys žmonės
padės bendrovei klestėti.
Dauguma bendrovėse "Tesla"
ir "SpaceX" dirbusių žmonių patvirtins, kad jis prašė neįmanomo.
Bet tai neįmanoma, kol tampa įmanoma, tiesa?
Tikėkimės, žmonės pradės tuo tikėti.
-Ir... -Mes tikime!
Pakeiskim pasaulį!
Be jūsų tai nebūtų įmanoma,
todėl noriu labai jums padėkoti.
Čia slypi visos mūsų paslaptys.
Viskas labai greitai pasikeitė.
Nuo nieko prie visko.
Pajutau, lyg skrisčiau.
Mus ėmė visur kviesti.
Man rodos, viename vakarėlyje sėdėjau prie Bilo Klintono.
Ilonas sakė, kad būti žinomu gerai dėl to,
kad vakarėliuose gali nebekaltinti savęs
dėl prasto pokalbio.
Dabar taip ir yra.
Visi jo klausosi.
Man yra sakę,
kad galima suprasti, jog Ilonas genijus,
nes jis labai išsiblaškęs. Matyti, kad mąsto apie didelius dalykus.
Bet aš žinau, kad jam tas žmogus turbūt nepatiko
arba buvo nuobodu.
Parašau Ilonui, ką sutikau.
Jis atrašo: "Visiška nuoboda."
Padaryk, kaip tu darai, tėti.
Talula su Ilonu susituokė 2010 m., tada išsiskyrė ir susituokė iš naujo.
2016 m. jų santykiai vėl pašlijo.
Jie ruošiasi antroms skyryboms.
Los Andžele man buvo sunku.
Patyriau kultūrinį šoką, norėjau namo.
Vis bandžiau grįžti namo,
bet aš labai myliu Iloną, todėl...
Prireikė kelerių metų.
Jis matė, kur juda pasaulis, o aš to nesupratau.
Man patinka ta perspektyva,
esu už viską dėkinga.
Tikiuosi, jis nuskraidins žmones į Marsą.
Manau, tai jo gyvenimo pašaukimas.
Yra du pagrindiniai keliai.
Mes galime visam laikui likti Žemėje.
Kol galiausiai viskas išnyks.
Alternatyva – gyventi keliose planetose. To ir siekiame.
Didžiausia Ilono svajonė – sukurti civilizaciją Marse.
Jei pavyktų, jis planuoja kelis branduolinius sprogimus.
Taip ištirptų ledas ir raudonoji planeta sušiltų.
Taptų tinkamesnė gyventi žmonėms ir augalams.
Gyvenimas Marse iš pradžių nebūtų ištaigingas.
Tai būtų sunkus, pavojingas darbas.
Bet būtų nuostabu!
Ilonas nusipirko dalį gyvenvietės prie Meksikos įlankos.
Jis sumoka gyventojams, kad jie išsikraustytų,
ir kuria bazę erdvėlaiviams statyti.
2029 m. planuoja misiją į Marsą.
Negaliu padaryti asmenukės!
Man reikia dirbti, negaliu fotografuotis.
Tai problema.
Padaręs vieną, užstrigsiu čia ilgam.
Kokie planai kitiems mėnesiams?
-Jūs iš žinių? -Vietinių.
Aišku.
Kaip matote, statome gamybos įrenginį,
tikrą gamybos įrenginį.
Gal galite papasakoti daugiau?
Tai erdvėlaivis.
Pasveikinkite Iloną Maską!
Noriu, kad Marsas atrodytų pasiekiamas.
Vieta, į kurią galėtume nuvykti.
Jūs galėtumėte.
Tai turėtų padėti suvokti dydį.
Dydis turėtų būti maždaug toks, kad tilptų 100 žmonių,
bagažas ir krovinys nebūtų suspaustas.
Pastatysime viską nuo geležies liejyklų
iki picerijų, kad ir ką sugalvosim.
Krovinys bus didelis.
Ilonas planuoja nusiųsti tūstančius erdvėlaivių į Marsą
ir sukurti naują civilizaciją.
Kad miestas galėtų išsilaikyti,
jame turi gyventi apie milijoną žmonių.
Persikraustyti į Marsą kainuotų 100 tūkst. dolerių.
Visi norintys jau dabar gali pradėti taupyti.
Galiu pasakyti, kas taps žymiausiu žmogumi istorijoje.
Nežinau nei jo vardo, nei lyties,
bet tai neabejotinai bus tas,
kuris pirmasis gims kitoje planetoje.
Būtent ši vizija užvaldžiusi Iloną.
VASARIS 2018 METAI
Pasiruošimą kelionei į Marsą sudaro daug etapų.
Vienas jų – sėkmingas erdvėlaivio paleidimas.
Taps aišku, ar sunkų krovinį
galima paleisti į orbitą.
Stebite tiesioginę transliaciją.
Tai "Didysis sakalas".
Jį sudaro trys sujungtos raketos.
Tai reiškia, kad juo galima skraidinti didesnį krovinį,
ne tik į orbitą, bet ir į mėnulį ar Marsą.
Viskas puiku, vaikinai. Pasilinksminkim.
Tai reikia pamatyti...
Kvapą gniaužia.
Dešimt, devyni, aštuoni, septyni, šeši,
penki, keturi, trys, du, vienas.
Matėt, kaip užsižiebė?
Neįtikėtina!
Pakėlusios erdvėlaivį, raketos atsiskiria
ir grįžta atgal į Žemę.
Erdvėlaiviui patekus į orbitą,
jis gali paleisti raudoną "Tesla", kuris judės link Marso.
Tai gana kvaila,
bet juokingi dalykai irgi svarbūs.
Aš vis dar negaliu tuo patikėti.
Ilonui pavyko sėkmingai nuleisti dvi raketas.
"Sakalai" nusileido.
Negali to neįvertinti.
Jis – vienas mūsų genijų, o juos turime saugoti.
Turime apsaugoti Tomą Edisoną ir visus tuos asmenis,
sugalvojusius lemputę, ratą ir panašius dalykus.
Jis labai protingas ir tokius žmones turime vertinti.
Jis atliko labai svarbų darbą.
Šio raketų paleidimo sėkmė
prisidėjo prie Ilono įvaizdžio.
Daugeliui jis panašus į mūsų laikų didvyrį.
Viskas labai pasikeitė.
XX a. 8-asis dešimtmetis. Pretorijos miestas Pietų Afrikoje.
Pietų Afrikoje buvo daug sukčių.
Muštynės čia buvo įprastas reiškinys.
Gerus mokinius po pamokų
talžydavo kuprinėmis.
Patyčios buvo visur.
Ilonas labai anksti išmoko skaityti.
Jis mėgo skaityti apie Napoleoną, Aleksandrą Didįjį.
Jis net turėjo Napoleono testamento kopiją
prancūzų kalba.
Žmonės teiraudavosi, ar jis tikrai skaito tą didelę storą knygą.
Ilonas atšaudavo: "Ar jūs kvaili?
Negi atrodo, kad aš tik žiūriu paveiksliukus?"
Jam patiko būti suaugusiųjų kompanijoje.
Kai kiti vaikai išbėgdavo pažaisti, jis likdavo su suaugusiais.
Visi jo nuolat klausinėdavo, kodėl neina žaisti.
Bet jam tai nepatiko.
1968–1986 m. tai buvo labai populiarus automobilių variklis.
Kai Ilonas buvo mažas, turėjau daug gražių automobilių.
"Porsche" ir "Mercedes",
"Ferrari" ir "Maserati".
Jam patiko ardyti. Nuimti dureles ir panašiai.
Jis visada ką nors taisydavo.
Nepasakyčiau, kad buvo labai geras mechanikas.
Bet jis tikrai stengdavosi.
Jis nebuvo nuobodus vaikas.
Kad eklektiški automobiliai išpopuliarėtų,
sėkmės turi susilaukti naujas įperkamesnis "Tesla" modelis.
Buvo nelengva plėsti bendrovės veiklą.
Ilonas turėjo žmonių, kuriais pasitikėjo ir kuriems
pavedė valdyti gigafabriką, projektus ir panašiai.
Jis negalėjo būti visur,
nors ir labai viskuo rūpinosi.
Toks darbo būdas pradėjo byrėti.
Pirmojo ketvirčio "Tesla" rezultatai
byloja apie nesėkmę.
Ši prieš 15 metų įsteigta bendrovė rizikuoja
iki 2018 m. prarasti visus pinigus.
2018 M. BALANDIS
Kilo net tik gamybos, bet ir įplaukų problemų.
Investuotojai ėmė nerimauti.
Jis pradėjo kalbėti dalykus,
kurių nederėtų net ir esant didžiulei įtampai.
Jo nuotaika mainėsi.
Triskart buvo labai ant manęs supykęs.
Paskutinį kartą apšaukė mane dėl klaidos,
kurią padarė kažkas kitas iš komandos.
Jis buvo labai piktas.
Kažkas nutrūko.
Nebemačiau Ilono. Mačiau pykčio užvaldytą žmogų.
Buvo taip keista. Staiga jis atsitokėjo
tarsi mane atpažinęs.
Kitą dieną manęs atsiprašė.
Bet tą akimirką supratau, kad savo ribą pasiekiau.
Buvo metas išeiti.
Kiekvieną ketvirtį
"Wall Street" investuotojai kalbasi su Ilonu.
2018 m. gegužę jų klausimai jį supykdė.
Kur konkrečiai būsite...
Kitas klausimas.
Neuždavinėkit nuobodžių klausimų. Kitas.
Mes nesiekiame tenkinti prekiautojų lūkesčių.
Man tai nerūpi. Galit iš mūsų nebepirkti.
Jei nerimaujate dėl nepastovumo, nedirbkite su mumis.
Vieniems tai keista, kiti kalba apie smukusį pasitikėjimą.
Jei nežinotumėte, kas yra "Tesla" vadovas,
pasiklausius šio įrašo susidarytų įspūdis,
kad bendrovė
nėra tinkamai valdoma.
Tokie vadovo veiksmai bendrovės kapitalizacijai
atsiėjo du milijardus.
Spaudimas Ilonui Maskui vis didėja.
Gamykloje yra problemų.
Informatoriai iš gigafabriko perduoda informaciją žurnalistams.
Aš nesusiglamžiusi?
Apie tai kalba Linetė Lopez.
Pirmą straipsnį apie "Tesla" parašiau 2018 m. pavasarį.
Jis vadinosi "Ilonui Maskui tu nerūpi".
Parašiau jį iškart po to, kai Ilonas Maskas
įžeidė grupę investuotojų,
paklaususių apie bendrovę.
Aptikau labai daug aplinkos apsaugos pažeidimų.
O juk vyrukas bandė išgelbėti planetą.
Supratau, kad Ilono projektas skirtas tik jam pačiam.
Informatorius kreipėsi į Linetę
dėl atliekų tvarkymo bendrovėje.
Dirbdamas jis matė visas tas atliekas, tą nekompetenciją.
Buvo didžiulė netvarka.
Jis parašė Ilonui apie gamybos
proceso ardomąjį poveikį.
Ilonas neatrašė nurodydamas
sumažinti atliekų kiekį.
Tada supratau, kokią žalą gali padaryti šis straipsnis.
Linetė paskelbė straipsnį remdamasi nutekintais dokumentais.
Pranešta, kad 40 proc. baterijoms gaminti naudojamų žaliavų
reikėjo išmesti arba perdirbti.
Kiti automobilių gamintojai išmeta labai mažai atliekų.
O "Tesla", kurios akcijų kaina gerokai didesnė,
atliekoms iššvaisto šimtus milijonų dolerių.
Maniau, kad investuotojai turi tai žinoti.
Tai išgirsi ne kasdien.
Praeitą savaitę "Tesla" įkūrėjas ir vadovas Ilonas Maskas
sukritikavo "Business Insider"
žurnalistę Linetę Lopez dėl jos straipsnio apie bendrovę.
Šiandien Linetė mūsų studijoje.
Viskas prasidėjo dėl to, kad Maskui
nepatiko straipsnis, kurį paskelbei birželio 4-ąją.
Nustačiau, kad "Tesla" misija
nedera su jos vykdoma gamyba.
Tada Ilonas išsiliejo ant manęs tviteryje.
Jo gerbėjai mane seka ir iš manęs tyčiojasi.
Netrukus jis ėmė ieškoti,
kas galėjo atskleisti tokią informaciją.
Informatoriaus tapatybė buvo atskleista.
Tai buvo surinkimo linijoje dirbęs Martinas Tripas.
Vidaus dokumentų nutekinimas spaudai pažeidžia
darbo sutartį, todėl jis buvo atleistas.
Tačiau naujienų pasekmės juntamos iki šiol.
Iškviečiama Nevados policija,
esą apsiginklavęs Martinas vyksta į gigafabriką.
Tu nesuimamas. Tik patikrinsime, ar nesi ginkluotas, gerai?
-Neturi ginklo? -Ne.
Greitai patikrinsiu čia...
Kaip visa tai...
Perdaviau informaciją apie atliekas ir...
732 automobilių baterijos buvo su defektais.
Jie galvoja, kad aš ir toliau vogiu duomenis, bet aš ne toks sumanus.
Viskas gerai, nesirūpink.
Tik norime sužinoti, kas vyksta, nes visi...
Jis viską išsigalvoja.
Ši situacija Martiną labai paveikė.
Jis ilgą laiką negalėjo dirbti.
Ilonas pasielgė taip su Martinu tam,
kad visi pamatytų, kokios pasekmės laukia bendraujant su spauda.
SUSTABDYTAS POLICIJOS, MARTINAS GINKLO NETURĖJO.
POLICIJA NEŽINOJO, KAS JIEMS PASKAMBINO.
Po dviejų savaičių apie Iloną
vėl pasklido kalbos.
Šįkart dėl įvykio kitoje pasaulio pusėje.
Vandens lygiui kylant, nardymo įranga
rankomis ir keltuvu perkelta giliai į urvą.
2018 M. LIEPA
Viename Šiaurės Tailando urvų
kartu su futbolo treneriu įstrigo 12 berniukų komanda.
Pasaulis sukaustytas stebi,
ar juos pavyks išgelbėti.
Neaišku, kaip ketinama ištraukti vaikus.
Vaikai turės pasinaudoti nardymo įranga.
Nors ir slegiamas problemų,
Ilonas paveda inžinierių komandai pastatyti mažą povandeninį laivą,
kuris padėtų išgelbėti įstrigusius vaikus.
Ilonas vyksta į Tailandą pasikalbėti su gelbėjimo komanda
ir pristatyti savo laivą.
Jam atvykus, gelbėjimo operacija jau vykdoma.
13 žmonių sėkmingai išgelbėti.
Britų narui Vernonui Ansvortui
Ilono laivas nepaliko didelio įspūdžio.
Jis buvo maždaug penkių ar šešių pėdų ilgio, nelankstus,
jam nebūtų pavykę apiplaukti kliūčių.
Jis nebūtų įveikęs net pirmųjų 50 metrų.
Tai buvo tik reklaminis triukas.
Susierzinęs dėl gelbėtojo pastabų, Ilonas vėl išsilieja tviteryje...
Tviteryje Ilonas skelbia, ką tuo metu galvoja.
MEI MASK ILONO MOTINA
Taip.
Kai ką suprantu, kai ko – ne.
Kai prasidėjo tviterio manija,
prašiau, kad jis pagalvotų, ką rašo.
Po trijų dienų Ilonas grįžta į tviterį ir atsiprašo.
Tačiau žala Vernonui jau padaryta.
Užuot džiaugęsis sėkme,
gelbėjimo operacijos didvyris
niršo.
Tai ne pabaiga.
Ką manote apie šį teismo procesą?
Kaip jis jus paveikė?
Vernonas pareiškė ieškinį Ilonui.
Po 18 mėnesių jie susitiko teisme.
Turtingiausias žmogus Los Andžele
prieš britų urvų ekspertą.
Ar Ilonas Maskas pavadino Vernoną Ansvortą pedofilu?
Ar, prieš tai sakydamas, jis kruopščiai ištyrė, ar tai tiesa?
Tai nuspręs teisėjas.
Ilonas Maskas teisme buvo apibūdintas kaip peštukas,
bet teisėjas nusprendė kitaip.
Jo teigimu, žinutė tviteryje buvo įžeidimas, o ne kaltinimas.
Vernonas nenusileido milijardieriui.
Mažai žmonių turi tam drąsos.
Daugeliu atvejų jis nesuvokia, kokį poveikį
gali padaryti jo žodžiai.
O kitais atvejais jam tiesiog nerūpi.
-Ar esate patenkinti sprendimu? -Visi patenkinti. Ačiū.
ILONAS LAIMI BYLĄ, NORS NĖRA ĮRODYMŲ,
KAD JO TEIGINIAI APIE VERNONĄ TEISINGI
Todėl tviteryje jis toks pavojingas.
Tai galingas ir visiškai neatsakingas žmogus.
Ilono tviterio paskyra viena didžiausių pasaulyje.
Jis turi 22 milijonus sekėjų.
Bandymas. Vienas, du, trys.
Rugpjūčio 7 d.
jis paskelbia tviteryje ketinantis
išpirkti "Tesla". Akcijų kaina pakyla.
Labas vakaras. Dėkojame, kad atvykote.
Stefina Beikon ir Styvenas Pykinas
yra pasirengę atsakyti į jūsų klausimus.
Pradėsime nuo pasaulį apskriejusios žinutės tviteryje.
Ilonas Maskas sukėlė chaosą. Akcijų kainos ėmė kilti,
kilimas sustojo ir tada kainos vėl ėmė kilti.
Vertybinių popierių ir biržos komisija pritarė
mūsų kaltinimams Ilonui Maskui, kuris 2018 m. rugpjūčio 7 d.
tviteryje pareiškė ketinantis paversti "Tesla" privačia bendrove.
Jūs šypsotės. Ar norite ką nors pasakyti?
-Ką pasakysite? -O kaip dėl biržos komisijos?
Po teismo posėdžio Ilonas sutinka susitarti.
Skiriama 20 mln. dolerių bauda, jis atsistatydina iš pirmininko pareigų
ir sutinka, kad visos skelbiamos žinutės prieš tai būtų patikrintos.
Labai ačiū.
Ar po susitarimo nors viena žinutė buvo cenzūruota?
-Ne. -Nė viena.
Ar kam nors pavesta jas perskaityti?
-Ne. -Jūsų žinutės netikrinamos?
Turi būti peržiūrimos tik tos žinutės,
dėl kurių galimas pasikeitimas akcijų biržoje.
Iš kur jie sužinos, ar tai paveiks rinką,
jei niekas neskaito jūsų žinučių?
Spėju, visi gali suklysti, kas žino?
-Jūs rimtai? -Tobulų nėra.
Supraskit, negerbiu Vertybinių popierių ir biržos komisijos.
Nejaučiu jokios pagarbos.
Ilonas Maskas nekenčia, kai kiti laimi.
Manau, jis labiau už viską nekenčia,
kai statoma prieš jį.
Jam tai atrodo rimta.
Jis supranta, kad turi būti atsargus,
nekelti sumaišties ir chaoso, bet kartu žino,
kad niekas negali jo sustabdyti.
Kitoje žinutėje jis netiesiogiai parašė,
kad Biržos komisija
gali pačiulpti jam... Na, jūs suprantat.
Jam patinka juos erzinti.
Galingiausio pasaulio žmogaus privilegija.
Manau, po šio įvykio
Ilonui jau buvo visko gana.
Jis tiesiog ėmėsi to, ką tikrai norėjo daryti.
Milijardierius Ilonas Maskas, kokio anksčiau niekas nėra matęs.
Rūko marihuaną kanale "YouTube".
2018 M. RUGSĖJIS
Ar čia suktinė?
Ar cigaras?
Ilonas Maskas sukėlė prieštaringas reakcijas,
kai tinklalaidės interviu metu ėmė rūkyti marihuaną.
-Milijardierius, "Tesla" vadovas. -Ką jis sumanė?
Galime nuspėti.
Panašu, kad jis ir vėl meta iššūkį kritikams.
Susirūpinimą kelia jo ego.
Jis rūko marihuaną su Džo Rouganu,
stato laivą, kad išgelbėtų berniukus Tailande...
Jis nori patekti į žinias!
Jūsų dėmesiui – Ilonas Maskas!
Apkalbų apie Ilono elgesį daugėjant,
jis nusprendžia pasirodyti vienoje populiariausių Amerikos TV laidų
ir atskleisti apie save tai, ko niekas dar nėra girdėjęs.
Ačiū, labai ačiū.
Man didelė garbė vesti šią laidą.
Būsiu pirmasis SNL vedėjas su Aspergerio sindromu.
Tai ne lėtinė, veikiau ūminė liga.
Bent pirmasis prisipažinęs.
Kam nors pasiryžę, paprastai nesustojame.
Užmiegame ir prabundame
apie tai galvodami.
Galvojame apie tai tiek,
kad net pamirštame pavalgyti.
Negalima liepti žmogui sustoti.
Dabar pat liautis.
Tai aistra. Kažkas, kas tave užvaldo,
kad vis bandytum.
Išsiskyręs su Talula, Ilonas ėmė susitikinėti su Amber Herd.
2018 m. "Met Gala" renginyje jis pasirodo su elektropopso atlikėja
Graims.
Ilonas Maskas ir Graims susipažino tviteryje.
Jie parašė panašų juokelį
apie bauginančią ateities DI teoriją.
Aš jo gerai nesupratau. Jų pomėgiai panašūs,
jos muzika orientuota į technologijas.
Jei tik galėčiau pabūti muse ant sienos
ir pasiklausyti, apie ką jie kalbasi...
Visada norėjau pabūti su jais
viename kambaryje.
Ilonas ir Graims turi du vaikus.
Exa Dark Sideræl ir X æ a-xii.
Ji yra man sakiusi, kad Maskas turi teoriją, kad ji netikra,
o jo sukurta simuliacija,
kuri egzistuoja jo smegenų žievėje ir puikiai jam tinka.
Skamba beprotiškai
ir net šiurpiai, bet ji su tuo sutinka.
Ji sakė, kad tikrai jaučiasi kaip simuliacija,
tobulai sukurta jam.
Manau, niekada nebuvau tokia užsiėmusi kaip Ilonas.
Net būdama su juo beveik jo nematau.
Nebent įslenku į susirinkimus,
o tuo negali pasigirti net žmona ar mergina.
Jos irgi jo beveik nemato.
AMERIKA SKRENDA Į KOSMOSĄ
AMERIKOS ASTRONAUTAI
AMERIKOS ERDVĖLAIVIUOSE
PAKYLA Į KOSMOSĄ NUO AMERIKOS ŽEMĖS
2020 M. GEGUŽĖ
Išaušo nauja skrydžių į kosmosą era.
Bendrovė "SpaceX" įeis į istoriją,
nuskraidinusi žmones į kosmosą.
O štai ir NASA astronautai.
Dagas kairėja, Bobas dešinėje.
Jie lipa į "Tesla" X modelį, kuris nuveš juos
iki pakilimo platformos.
Sparnus primenančios durys elegantiškai užsidaro.
Stebėti erdvėlaivio paleidimą
atvyko prezidentas Donaldas Trampas.
Tai jaudinanti diena mūsų šaliai.
Noriu padėkoti ilgamečiui savo draugui Ilonui,
kurį aš labai gerbiu.
Tu visada apie tai galvoji.
Galvoji apie daugybę dalykų.
Tai yra tavo kūdikis.
Sakiau komandai, kai tai vienintelė mūsų užduotis.
Nuostabu.
Liko 15 sekundžių.
Pirmą kartą privati bendrovė pamėgins
nuskraidinti astronautus į kosmosą.
Ilonas įvykdys susitarimą su JAV vyriausybe ir NASA.
Dešimt, devyni, aštuoni, septyni, šeši,
penki, keturi, trys, du, vienas, nulis. Įjungti variklį!
Erdvėlaivis pakyla.
Pirmyn NASA, "SpaceX", Bobai ir Dagai!
Tik pažvelkit, kaip kyla!
Mums patinka didingi protai.
Ilonas atliko fantastišką darbą.
Ir tai tik pradžia. Jie vyks į Marsą.
Tai, ką matėme, taps įkvėpimu visiems.
Kol kas viskas gerai.
Sveiki atvykę į "Drakoną".
Mano vardas Dagas, šalia manęs – Bobas, kurį jau turbūt pažįstate.
Bobas Benkinas iš "SpaceX" antrosios misijos
leidžiasi tarptautinėje kosmoso stotyje.
Šią misiją stebėjo visas pasaulis.
Didžiuojamės tuo, ką darote dėl mūsų šalies,
ir kaip įkvepiate pasaulį.
Labai tai vertiname.
Didelė garbė bent maža dalimi prie to prisidėti.
Turime padėkoti "SpaceX".
Labai džiaugiamės būdami šiame nuostabiame komplekse.
2021 m.
Trys, du, vienas, įjungti variklį!
"Starship" yra aukščiausia ir galingiausia paleidimo mašina.
Iki skrydžio liko šešios minutės ir dešimt sekundžių.
Ją galima naudoti pakartotinai.
Perjungti variklį nusileidimui.
Nuleisti 100 tonų sveriantį erdvėlaivį nėra lengva.
Po penktojo bandymo "SpaceX" inžinieriams pavyksta tai padaryti.
Šis erdvėlaivis
padės išpildyti Ilono svajonę nuskristi į Marsą.
Nesu matęs nieko labiau įkvepiančio.
Galime rinktis, kokią ateitį norime matyti.
Ar norite, kad civilizacija klestėtų,
gyvuotų keliose planetose
ir būtų tarp žvaigždžių?
Ar norite būti įkalinti Žemėje?
Jis nori būti žinomas
kaip geriausias kada nors gyvenęs inžinierius.
Jis nori, kad žmonija judėtų į priekį
ir kad mestume sau iššūkį.
Jo įsivaizduojama žmonijos ateitis
jaudina labiau nei amžinas gyvenimas Žemėje.
Jis tikrai pasieks Marsą.
Kodėl jis ėmėsi tunelių statybos?
Kad nusiųstų ten kažką
ir jis iškastų tunelį.
O elektra? Marse galima naudoti saulės energiją.
Paversti ją baterija, bateriją – transporto priemone.
Kodėl jis visa tai daro? Nes to reikės.
Negalima ten nuskristi ir kažką įjungti.
Ilonas žvelgia plačiau.
Mes to dar nematome.
Atsitraukęs supranti, kad viskas susiję.
Paverskime tai tikrove!
Kaip ir dauguma įsitikinau,
kad jei Ilonas pasakė, kad gali ką nors padaryti,
nenuvertinkite jo, nes pralaimėsite.
2022 m.
Žinome, kaip su jumis
elgiasi spauda... -Taip.
Šiandien neužduosiu klausimo.
Noriu savo šešiamečio sūnaus, kuris šiuo metu jus stebi namuose
ir jumis žavisi, vardu
padėkoti, kad stengiatės padaryti pasaulį geresnį.
Ačiū.
2022 m. vasarą Ilono sekėjų skaičius tviteryje viršijo 100 milijonų.
"Tesla" nieko nenutiktų, net jei mane pagrobtų ateiviai
arba grįžčiau į gimtąją planetą.
Marse vis dar niekas negyvena!
Ilonai, kada nuskraidinsi mus į kosmosą? Mes laukiame.
Dabar jis turtingiausias pasaulio žmogus.
Daugelis įsitikinę, kad jis
turėtų padėti spręsti problemas Žemėje.
Prašote pagalbos milijardierių, kurie skrenda į kosmosą,
tokių kaip Ilonas Maskas ir Džefas Byzosas...
Kas keturias sekundes iš bado miršta žmogus.
Pabuskit, užuoskit kavą ir padėkit!
Jie ne tik susižers pinigų,
bet ir pamojuos jais visiems prieš nosį skrisdami į kosmosą.
Jie teigia viso to pasiekę vieni,
nors juos finansavo ne tik vyriausybė, bet ir kiekviena
padavėja ar mokytoja, mokėjusi mokesčius. Tai neteisinga!
Ilonas pasiryžęs išsaugoti šią planetą.
Džiaugiuosi, kad "SpaceX" ir "Tesla" yra mano puikaus sūnaus rankose.
Mano genijaus sūnaus. Todėl juo ir žavimės.
Nenorime būti jo vietoje, nes jis susilaukia daug neapykantos.
Negaliu pakęsti, kai žiniasklaida ji drabsto purvu!
Kodėl neskiriate pinigų labdarai? Nenaudojate jų
kilniam tikslui?
Darau daugybę dalykų.
Kas rytą nubudęs jis svarsto, kaip padėti žmonijai.
Ko imtis, kad tai turėtų įtakos žmonijos ateičiai?
Štai kam jis skiria visą dėmesį.
Ilonas neketina įsigyti tviterio. Kokią sumaištį jis sukėlė!
Jis prisipažino niekada nebalsavęs už respublikoną.
Sakė balsavęs už mane.
Vedžioja visus už nosies.
Bet jis tikrai nepirks tviterio.
Gal vėliau. Niekas nežino, kaip bus.
Ilonas kupinas prieštaravimų.
Jis ne tik nuostabus išradėjas,
bet ir žmogus, priimantis kvailus verslo sprendimus.
Ilonas ir visi tie technikai
laiko save komiksų herojais.
Juose aprašomos istorijos niūrios,
apie tai, kaip herojus išgelbsti pasaulį nuo distopijos.
Todėl pirmiausia ta distopija turi egzistuoti.
Kartais sapnuoju niūrius sapnus.
Visada sapnuodavau nuo vaikystės.
Ryškius, dažnai baisius sapnus.
Ilono pasąmonėje distopija netrukus prasidės, jis nori būti tuo herojumi.
Savo veikla jie nori sustiprinti tą viziją.
Čia svarbūs ne mes
ir ne tai, kas nutiks mūsų planetai.
Tai paminklas vaikystei.
Jis išmoko viską apie Teslą, Einšteiną.
Viską, ką galima išmokti.
Nori tai perkelti į kitą lygmenį.
Šiais laikais būtent jis gali tapti
panašaus lygio figūra.
Kai jis baigs savo darbą,
nekils abejonių, kad jis
Einšteinas, Tesla ir Rokfeleris viename.
Kai pasiryžti padaryti ką nors itin sunkaus,
neišvengiamai susidursi su iššūkiais.
Gerai, ačiū!
Tviteryje paskelbėte, kad tiesiate tunelį
po Vašingtonu. Kam?
Tai slaptas planas, tik tarp mūsų.
Niekada nesužinosime,
kas jį motyvuoja, iš kur tokia valia.
Tačiau jis tikrai nuoširdus.
Jis neturi slaptų kėslų ir nėra godus.
Neketina slapta įsigyti salos su ugnikalniu... Ne!
Jis neslepia jausmų ir sąžiningai,
net pernelyg sąžiningai, grindžia savo elgesį galimybėmis ir rizika.
Visi kada nors mirsime.
Kodėl nepasirinkus Marso vieta numirti?
2029 m.?
Vertė: Gintarė Berezūnaitė Iyuno